《同友陪吴园次登多景楼，时园次赴湖州任》
明代·孙枝蔚

出城送客共跻攀，万里烟云杳霭间。天下江山如此少，古来冠盖几人闲？

潮头日午添帆影，楼角风微散酒颜。五马临行重回首，知君鱼鸟最相关。

作者简介：（1620—1687）明末清初陕西三原人，字豹人。世为巨商。明末散家财起兵，与李自成军对抗。兵败，只身走扬州读书，刻意为诗。康熙十八年举鸿博，自陈衰老，不应试，授内阁中书衔。有《溉堂集》。